JMT เผยกำไรไตรมาส 3 โต 37% มาที่ 190 ลบ. รับรายได้เพิ่มขึ้น
JMT เผยกำไรไตรมาส 3 โต 37% มาที่ 190 ลบ. จากปีก่อนกำไร 138 ลบ. รับรายได้เพิ่มขึ้น ขณะที่งวด 9 เดือน กำไรเพิ่มขึ้น 29% มาที่ 483 ลบ. จากปีก่อนกำไร 374 ลบ.
13 พ.ย. 2562

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากบริษัทฯมีรายได้รวมมเท่ากับ 684.6 ล้านบาท เพิ่มขึ้นจากช่วงเดียวกันของปีก่อนหน้า 202.3 ล้านบาท หรือเพิ่มขึ้นในอัตรา 41.9% ทั้งนี้สาเหตุเกิดจากกผารเปลี่ยนแปลงของรายได้ดังนี้ รายได้จากการเรียกเก็บหนี้ที่รับซื้อเพิ่มขึ้น 155.6 ล้านบาท หรือเพิ่มขึ้นในอัตรา 42.1%โดยเป็นผลสืบเนื่องจากบริษัทมีกองหนี้ที่ตัดมูลค่าเงินลงทุนเพิ่มขึ้น และมีการจัดเก็บกระแสเงินสดได้ค่อนข้างดีอย่างต่อเนื่อง โดยบริษัทจัดเก็บได้เท่ากับ 859 ล้านบาทในไตรมาส 3 ที่ผ่านมา อีกทั้งรายได้จากการให้บริการติดตามหนี้สินและบริการอื่นในไตรมาส 3/62 เพิ่มขึ้น 10.2ล้านบาท หรือเพิ่มขึ้นในอัตรา 13.1% เนื่องจากบริษัทสามารถเร่งรัด ติดตามหนี้ให้แก่ผู้ว่าจ้างได้้มากขึ้น พร้อมทั้งรายได้จากการรับประกันภัยในไตรมาส 3/62 เท่ากับ 71.3 ล้านบาท เนื่องจากบริษัทได้ขายประกันเพิ่มขึ้้นตามแผนธุรกิจ
 